**Fonyódi Sporthorgász Egyesület**

**Alapszabálya**

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011.évi CLXXV. törvény valamint a 2013 évi V. törvény a Polgári Törvénykönyvről felhatalmazása alapján, az Alapszabály időközben bekövetkezett módosításokkal egységes szerkezetbe foglalt szövege

**Az egyesület elnevezése és jogállása**

1./ Az egyesület neve: Fonyódi Sporthorgász Egyesület

2./ Székhelye: 8640 Fonyód, ***Május 1. u.5..***

3./ Működési területe: Fonyód és környéke

4./ Pecsétje: Fonyódi Sporthorgász Egyesület

( középes egy horog és 1954. alakulási év )

5./ Honlapja: www : fonyodisporthorgaszegyesulet.hu

6./ Az Egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, illetve nem kap, továbbá országgyűlési és megyei , valamint önkormányzati képviselőjelöltet nem állít és nem támogat.

7./ Az egyesület az egyesületi törvény alapján működő társadalmi szervezet. Független

demokratikus szervezet, önkormányzati elven, tagsági viszonyon alapuló szakmai,

nonprofit ( nem nyereségorientált ), érdekvédelmi és érdekképviseleti szervezet, amely

tevékenységét a jogszabályok, valamint ezen alapszabály előírásai alapján végzi.

8./ Az egyesület jogi személy.

**Az egyesület célja és tevékenysége**

1. a./ Az egyesület elsődleges célja a szabadidő jobb, kulturáltabb kihasználásán

túlmenően a horgász sport fejlesztése, népszerűsítése.

b./ Tagjai részére kedvező horgászati lehetőség biztosítása.

c./ A horgászoknak a társadalmi rend megbecsülésére, a társadalmi együttélés és a

horgászerkölcs szabályainak tiszteletben tartása, s természet szeretetére és

védelmére való nevelés.

1. Az (1) bekezdésben meghatározott célok megvalósítása érdekében az egyesület az

alábbi feladatokat látja el:

a./ Tagsági viszonyon alapuló egyéb közösségi társadalmi szolgáltatást végez. Ezen

belül horgásztanyát tart fenn a horgászok részére.

b./ Biztosítja tagjai számára a rendszeres egyesületi élethez szükséges feltételeket,

ennek érdekében ismerteti a horgászattal összefüggő jogszabályokat és

rendelkezéseket.

c./ Tagjaival biztosítja a halállomány védelmét, részt vesz a környezet, a természet

megóvásában, szükség esetén a keletkezett károk helyreállításában.

d./ Az egyesület tulajdonában és kezelésében lévő vagyont megőrzi, gondosságával

igyekszik gyarapítani.

e./ Segíti a hatóságokat az orvhalászat és orvhorgászat leküzdésében, valamint a vizek

tisztasága és a természet védelmében.

- 2 -

f./ Rendszeres lehetőséget biztosít tagjai számára a horgászattal összefüggő

szakismeretek gyarapítására, a horgászok képzésére és vizsgáztatására.

g./ A tagság kívánságára horgászversenyt rendez.

h./ Következetes kapcsolatot tart fenn a Horgász Egyesületek Somogy Megyei

Szövetségével.

i./ A törvényben előírt statisztikai szolgáltatásnak eleget tesz.

j./ Az egyesület feladatainak eredményes ellátásához igényli az önkormányzati

szervek , továbbá az illetékes érdekképviseleti, illetve szövetségi szervek és saját

tagja erkölcsi, valamint anyagi segítségét.

k./ A horgászok vizsgáztatására 3 tagból álló vizsgabizottságot működtet,

melynek részletes feladatait és a vizsgáztatás rendjét a mindenkor érvényes

halászati törvények előírásai szerint működési szabályzatban határoz meg.

**Az egyesület kapcsolata a Magyar Országos Horgász Szövetséggel**

a./ Az egyesület a Magyar Országos Horgász Szövetség ( továbbiakban Szövetség )

tagjaként fejti ki működését.

b./ Az egyesület és a Szövetség kapcsolataira a Szövetség alapszabálya az irányadó.

**Az egyesület tagjai**

1. Az egyesületnek lehetnek rendes, és tiszteletbeli tagjai.
2. **Az egyesület rendes tagjai azok a bel- és külföldi természetes személyek, akik írásban nyilatkoznak a belépési szándékukról, elfogadják az egyesület céljait és vállalják az ezzel járó kötelezettségek teljesítését. A belépési kérelem elfogadásáról az elnökség dönt.**
3. **Az egyesület tagjává választást a jelölt – a megfelelően kitöltött és aláírt belépési nyilatkozat benyújtásával kérelmezheti.**
4. **A belépési nyilatkozatot az Elnökhöz, vagy az egyesület horgásztanya gondnokához kell benyújtani. A tagfelvételről 30 napon belül egyszerű szótöbbséggel a három tagú elnökség dönt. Az elnökség döntéséről az érintettet írásban értesíti az állami horgászjegy egyidejű kiadása mellett, amelynek átvételét a számlán a tag aláírásával igazolja. Az elutasító döntés ellen az érintett 15 napon belül fellebbezési jogával élhet a Közgyűlés felé. A Közgyűlés a soron következő ülésén határoz a jogorvoslati kérelemről. A tagsági jogviszony pozitív döntés esetén első fokon az elnökség, jogorvoslat esetén a közgyűlés döntésével létesül. A tagok személyére vonatkozó adatok nem nyilvánosak.**
5. Az egyesület tagjai tagsági díjat fizetnek. A tagsági díj mértékéről a Közgyűlés dönt.

**A tagok jogai és kötelezettsége**

1./ A tagokat – a jogszabályokban foglaltak, továbbá az ifjúsági tagokra vonatkozó

korlátozások kivételével – egyenlő jogok illetik meg és egyforma kötelezettségek

terhelik.

2./ A tagoknak jogukban áll:

a./ Az egyesület útján a Szövetségtől állami horgászjegyet igényelni.

b./ Az állami horgászjegy birtokában területi engedélyt váltani és az abban feltüntetett

- 3 -

területen horgászni.

c./ A rendelkezésre álló keretekben megállapított sorrendben és díjazás mellett a

Szövetség, annak megyei bizottságai, illetve intéző bizottságai és az egyesület által

fenntartott horgásztanyákat, horgászfelszereléseket igénybe venni.

d./ A Szövetség, annak megyei bizottsága által rendezett tanfolyamokon, előadásokon,

horgászversenyeken és más rendezvényeken részt venni.

3./ Az egyesület teljes jogú tagjait a közgyűlésen személyes tanácskozási, indítványtételi

és szavazati jog illeti meg, és a jogszabályban megállapított feltételek fennállása

esetén az egyesület bármely tisztségére megválasztható.

4./ Az ifjúsági tagok szavazati joggal nem rendelkeznek, és tisztségre nem választhatók. A

közgyűlésen azonban a tanácskozási és indítványozási jog őket is megilleti.

5./ A tagok kötelesek:

- Az alapszabály, a közgyűlés és a vezetőség határozatait maradéktalanul megtartani.

- Védeni az egyesület tulajdonát és bérleményét, továbbá a megállapított tagdíjat az

egyesület pénztárába az előírt határidőig befizetni.

- Az egyesület közgyűlésén részt venni.

- A horgászatra vonatkozó jogszabályokat, az Országos Horgászrendet, illetve az egyes

vízterületekre érvényes korlátozó intézkedéseket megtartani.

-A fogási naplót az előírás szerint vezetni, azt lezárva összesíteni és az arra

megállapított határidőig az egyesület vezetőségének megküldeni. Aki ennek nem tesz

eleget a halászati tv. előírásai szerinti büntetésben részesül.

-A vizek tisztasága felett őrködni és az esetleges vízszennyezéssel kapcsolatos

tapasztalataikat az egyesület vezetőségével haladéktalanul közölni.

- Fenntartás nélkül alávetni magát a horgászattal kapcsolatos ellenőrzéseknek.

**A tagság megszűnése:**

**1./ A tagság megszűnik, ha a tag az egyesületből kilép,**

**- a kilépésről írásban kell nyilatkozni,**

**- a kilépésről szóló nyilatkozatot az elnöknek kell megküldeni,**

**- a tagsági viszony a kilépésről szóló nyilatkozat egyesület általi átvételének**

**napján szűnik meg.**

**2./ a tagot tagnyilvántartásból az egyesület tagjai közül törölni kell,**

**- a tag halála esetén,**

**- a tag jogutód nélküli megszűnése esetén.**

**- azt a tagot, aki a tárgyévet követő év november 30.-ig a tagdíjat nem fizette be,**

**vagyis tagságát két éven át nem újította meg és tartózkodási helye ismeretlen,**

**az elnökség a tagok sorából törli.**

**3./ a tagot a tagnyilvántartásból az egyesület tagjai közül tagdíjhátralék miatt akkor**

**kell törölni, ha az elnökség azt megelőzően írásban, igazolható módon felhívta a**

**tagdíjhátralék megfizetésére és a fizetési határidő eredménytelenül telt el.**

**Az elnökség törlést elrendelő határozatás az elnökségnek közölnie kell a taggal**

**Ha a tagdíj meg nem fizetése miatt a tagot az egyesület tagjai közül törlik, tagsága**

**az egyesületben megszűnik.**

**4./ kizárás következtében**

**- kizárás kapcsán az veszíti el tagságát, aki az illetékes fegyelmi bizottság**

**jogerős határozattal kizár az egyesület tagjai sorából. Kizárást bármely tag**

**jogosult kezdeményezni az alapjául szolgáló ok tudomásszerzését követő 30**

**napon belül az elnökségnél. A kizárás tárgyában tartott Fegyelmi Bizottsági**

- 4 -

**ülésről az érdekeltet tértivevényes levélben úgy köteles értesíteni az elnök,**

**hogy az érintett azt az ülést megelőzően 8 nappal korábban kapja kézhez. Ha**

**az érintett a szabályszerű értesítés ellenére sem jelenik meg és távolmaradását**

**hitelt érdemlően nem igazolta, és nem kért más időpontot, vagy az eljárást**

**távollétében kérte megtartani ,úgy a kizárás tárgyában tartandó ülés az**

**érintett távollétében is megtartható. Az érintett a védekezését a kizárás**

**tárgyában tartott ülésen szóban, vagy legkésőbb az ülés**

**időpontjáig írásban terjesztheti elő. A kizárás tárgyában hozott valamennyi**

**határozatot tértivevényes küldeményben, vagy írásban az átvételt igazolható**

**módon kell közölni. A kizáró határozat ellen az átvételt követő 15 napon belül**

**fellebbezési jogával élhet a közgyűléshez, a közgyűlés kizáró határozatával**

**szemben, a közgyűlést követő 30 napon belül az illetékes megyei bírósághoz**

**fordulhat jogorvoslatért. A tag tagsági viszonya a Fegyelmi Bizottság kizáró**

**határozatának jogerőre emelkedését követő napon, fellebbezés , vagy a kereset**

**elutasítása esetén a közgyűlés általi kizáró határozathozatal napját követő**

**nappal szűnik meg.**

5./ A tagsági viszony megszűnése esetén a tagdíjfizetés kötelezettsége megszűnik, a

már befizetett tagdíj és egyéb díjak vissza nem követelhetők.

**Az egyesület szervezete**

**1./ Az egyesület testületi szervei:**

a./ közgyűlés

b./ az elnökség

c./ az ellenőrző bizottság

d./ a fegyelmi bizottság

Az (1) bekezdés b-d pontjában felsorolt szervek tagjaivá a vonatkozó törvényben írt

cselekvőképes személyeket lehet választani.

**Az egyesület szervezetével kapcsolatos kötelező rendelkezések**

**Az egyesület legfőbb szerve tekintetében az egyesület legfőbb szervének megnevezése közgyűlés. A közgyűlés az egyesület tagjaiból áll.**

**Kötelező rendelkezés a közgyűlés kizárólagos hatásköre tekintetében:**

**- döntés az alapszabály elfogadásáról, és módosításáról,**

**- döntés az egyesület megszűnéséről, más egyesülettel való egyesüléséről és a**

**szétválásról.**

**- döntés az ügyintéző és képviseleti szerv tagjainak megválasztásáról és visszahívásáról,**

**- döntés az egyesülési jogról a közhasznú jogállásról, valamint a civil szervezetek**

**működéséről és támogatásáról szóló törvényben meghatározott beszámoló és**

**közhasznúsági melléklet elfogadásáról,**

**- döntés a tagdíj és esedékességének megállapításáról,**

**- döntés az éves beszámoló – ezen belül az ügyvezetésnek az egyesület vagyoni**

**helyzetéről szóló jelentésének – elfogadásáról,**

**- éves költségvetés elfogadása,**

**-5 -**

**- a vezető tisztségviselő feletti munkáltatói jogok gyakorlása, ha a vezető tisztségviselő**

**az egyesülettel munkaviszonyban áll,**

**- az olyan szerződések megkötésének jóváhagyása, amelyet az egyesület saját tagjával,**

**vezető tisztségviselőjével vagy ezek hozzátartozójával köt,**

**- a jelenlegi és korábbi egyesületi tagok, a vezető tisztségviselők és más egyesületi**

**szervek tagjai elleni kártérítési igények érvényesítéséről való döntés,**

**- a végelszámoló kijelölése,**

**A közgyűlés összehívása:**

**- évente legalább egyszer össze kell hívni,**

**- az elnökség hívja össze,**

**- a meghívót a közgyűlés kezdő napját 30 nappal megelőzően kell a tagoknak**

**megküldeni,**

**- biztosítani kell, hogy a meghívó kiküldését megelőzően az egyesület tagjai a közgyűlés**

**napirendi pontjára javaslatot tehessenek,**

**- igazolható módon a helyszín megjelölésével kell összehívni,**

**- a napirend közlésével kell összehívni,**

**- a közgyűlést össze kell hívni :**

**a./ az egyesület vagyona az esedékes tartozásokat nem fedezi,**

**b./ az egyesület előreláthatólag nem lesz képes a tartozásokat esedékességkor**

**teljesíteni,**

**c./ az egyesület céljainak elérése veszélybe került,**

**d./ az egyesület tagjainak egytizede az ok és a cél megjelölésével kéri.**

**- a közgyűlés csak olyan kérdést tárgyalhat meg, amely a közgyűlés meghívójában**

**szerepel.**

**A közgyűlés működése:**

**A közgyűlést az elnökség hívja össze évente legalább egyszer. A közgyűlést a**

**jogszabályban meghatározott rendkívüli esetekben is össze kell hívni. A közgyűlésre a**

**meghívást a hely, az időpont és a javasolt napirendi pontok megjelölésével legalább**

**30 nappal korábban meg kell küldeni a tagok részére a helyben szokásos módon.**

**Helyben szokásos módnak minősül az írásbeli értesítés, valamint az egyesület**

**székhelyén történő kifüggesztés. A közgyűlési meghívónak az alábbiakat kell**

**tartalmaznia:**

**- közgyűlést összehívó szerv vagy személy neve, székhelye,**

**- közgyűlés időpontja,**

**- közgyűlés helye,**

**- napirendi pontok**

**- figyelemfelhívás határozatképtelenség esetére,**

**- a napirendet a meghívóban olyan részletességgel kell feltüntetni, hogy a szavazásra**

**jogosultak a tárgyalni kívánt témakörben álláspontjukat kialakíthassák.**

**a./ Az elnökség köteles a közgyűlést összehívni a szükséges intézkedések megtétele**

**céljából, ha**

**b./ A közgyűlést az egyesület székhelyén kell megtartani, vagy ha a székhely erre nem alkalmas, akkor a közgyűlés a székhely szerinti közigazgatási területen belül erre alkalmas más címre is összehívható. Ha a Közgyűlést nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához.**

**- 6 -**

**c./ A közgyűlési meghívónak tartalmaznia kell azt a figyelmeztetést, hogy amennyiben az eredeti időpontra összehívott Közgyűlés határozatképtelen, úgy a meghirdetett időpontot követő egy óra múlva összehívott megismételt – az eredeti napirendben szereplő kérdések vonatkozásában – a megjelentek számára tekintet nélkül határozatképesnek kell tekinteni.**

**d./ A közgyűlési meghívó kézbesítésétől vagy közzétételétől számított 5 munkanapon belül a tagok és az egyesület szervei a közgyűlést összehívó szervtől vagy személytől a napirend kiegészítését kérhetik, a kiegészítés indokolásával. A napirend kiegészítésének tárgyában a közgyűlést összehívó szerv vagy személy jogosult dönteni. Ha a napirend kiegészítése iránti kérelemről a közgyűlést összehívó szerv vagy személy nem dönt vagy elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítése tárgyában.**

**e./ A Közgyűlést össze kell hívni, ha azt a bíróság elrendeli, illetőleg ha a tagok 10 %-a az ok és a cél írásban történő megjelölésével – kívánja. A tagok írásbeli kérelme alapján az Elnök a kérelem beérkezését követő 30 napon belül, a kérelemben megjelölt ok megjelölésével gondoskodik a Közgyűlés összehívásáról.**

**f./ A Közgyűlésen szavazati joggal vehet részt az egyesület minden tagja, a tiszteletbeli és szavazásra nem jogosult tag kivételével.**

**g./ A Közgyűlés lefolytatásához levezető elnököt, jegyzőkönyvvezetőt és kettő hitelesítőt kell választani**

**h./ A határozat meghozatalakor nem szavazhat az :**

**- akit a határozat kötelezettség vagy felelősség alól mentesít, vagy az egyesület terhére**

**másfajta előnyben részesít,**

**- akivel a határozat szerint szerződést kell kötni,**

**- aki ellen a határozat szerint pert kell indítani,**

**- akinek olyan hozzátartozója érintett a döntésben, aki az egyesületnek nem tagja**

**vagy alapítója,**

**- aki a döntésben érdekelt más szervezettel többségi befolyáson alapuló kapcsolatban**

**áll, vagy**

**- aki egyébként személyesen érdekelt a döntésben.**

**i./ A közgyűlés határozatait általában egyszerű szótöbbséggel, nyílt szavazással hozza. A közgyűlés határozatképes, ha a tagok több mint fele jelen van. Határozatképtelenség esetén az ugyanolyan napirenddel összehívott ismételt közgyűlés a megjelentek számára tekintet nélkül határozatképes, amennyiben a tagságot erre a jogkövetkezményre a megismételt közgyűlés meghívójában, illetve ugyanazon napon tartandó megismételt közgyűlés esetén az eredeti, rendes közgyűlés meghívójában figyelmeztették. Ugyanazon a napon – változatlan napirend mellett – egy órával később az eredetileg határozatképtelen közgyűlés érvényesen megtartható, amennyiben ezt a meghívó tartalmazza.**

**j./ Az egyesület alapszabályának módosításához a jelen lévő tagok háromnegyedes szótöbbséggel hozott határozata szükséges.**

**- 7 -**

**k./ Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.**

**l./ Ha egy tag, vagy alapító valamely ügyben nem szavazhat , őt az adott határozat meghozatalánál figyelmen kívül kell hagyni a határozatképesség megállapításánál.**

**m./ A közgyűlés az i./ pontban foglaltakról eltérően titkosan, írásbeli szavazással is dönt az elnökség tagjainak megválasztásáról.**

**n./ Az elnökség tagját csak akkor lehet visszahívni, ha az új tagot megnevezik, két kérdésről egyszerre kell határozni.**

**p./ Az elnökség valamely tagjának visszahívásáról a tagok legalább 10 %-ának indítványára határozhat, ha az elnökség tagja az egyesület céljaival ellentétes tevékenységet folytat. Az elnökség valamely tagjának visszahívásához az összes tag több mint fele szavazati arány szükséges.**

**r./ Az egyesülési jogról, a közhasználatról, valamint a civil szervezetek működéséről és támogatásáról szóló törvényben meghatározott beszámoló és közhasznúsági melléklet elfogadásához az összes tag több min fele szavazatarány szükséges.**

**s./ Az ügyintéző és képviseleti szerv éves beszámolójának elfogadásához az összes tag több mint fele szavazatarány szükséges.**

**sz./ A tagok 20 %.-ának indítványozására a szavazás titkosan írásban is elrendelhető.**

**t./ A közgyűlés határozatainak közzététele:**

**- az egyesület honlapján történő közzététellel,**

**- a tag által erre a célra megadott e-mail címére történő megküldésével,**

**- az egyesület székhelyén, horgásztanyáján, a tagok által hozzáférhető helyen történő**

**kifüggesztésével.**

**Az elnökség**

**1./ Az egyesület ügyvezetését az elnökség látja el. Az egyesület vezető tisztségviselői az elnökség tagja. Az elnökség 3 tagból áll. Az elnökség tagjait és elnökét a közgyűlés választja 5 évre. A vezető tisztségviselőket az egyesület tagjai közül kell választani, az alapszabály felhatalmazása alapján a vezető tisztségviselők legfeljebb egyharmada választható az egyesület tagjain kívüli személyekből. Az elnökség tagjai kötelesek a közgyűlésen részt venni, a közgyűlésen az egyesülettel kapcsolatos kérdésekre válaszolni, az egyesület**

**tevékenységéről és gazdasági helyzetéről beszámolni. A mandátum bármely okból történő megszűnésekor a Közgyűlés új tagot választ.**

**2./ Az elnökség tagjai:**

**- a közgyűlés által választott elnök,**

**- a közgyűlés által választott titkár**

**- 8 -**

**- a közgyűlés által választott gazdasági vezető**

**Név szerinti adataikat az I. számú melléklet a./ pontja tartalmazza.**

**Az elnökség hatásköre**

**1./ Az elnökség – a közgyűlés kizárólagos hatáskörét érintő kérdések kivételével – az Egyesületet érintő bármely kérdésben intézkedik és állást foglal.**

**Az elnökség hatáskörébe tartozik:**

**a./ az egyesület napi ügyeinek vitele, az ügyvezetés hatáskörébe tartozó ügyekben a döntések meghozatala,**

**b./ a beszámolók elkészítése és azok közgyűlés elé terjesztése,**

**c./ az éves költségvetés elkészítése és annak közgyűlés elé terjesztése,**

**d./ az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása,**

**e./ az egyesület jogszabály és az alapszabály szerinti szervei megalakításának és a tisztségviselők megválasztásának előkészítése,**

**f./ a közgyűlés összehívása, a tagság és az egyesület szerveinek értesítése,**

**g./ az ügyvezető szerv által összehívott közgyűlés napirendi pontjainak meghatározása,**

**h./ részvétel a közgyűlésen és válaszadás az egyesülettel kapcsolatos kérdésekre,**

**i./ tagság nyilvántartása,**

**j./ az egyesület határozatainak, szervezeti okiratainak és egyéb könyveinek vezetése,**

**k./ az egyesület működésével kapcsolatos iratok megőrzése,**

**l./ ez egyesületet érintő megszűnési ok fennállásának mindenkori vizsgálata és annak bekövetkezése esetén az e törvényben előírt intézkedések megtétele,**

**2./ Az elnökség kizárólagos hatáskörében meghatározza a szervezeti és működési szabályzatot, benne ügykezelési, gazdálkodási és fegyelmi előírásokkal, meghatározza a közgyűlés által elfogadott kereteken belül a részletes éves költségvetést és munkatervet.**

**3./ Az elnökség tevékenységéről rendszeresen beszámol a közgyűlésnek.**

**4./ Az elnökség üléseit szükség szerint, de legalább félévente tartja. Az üléseket a napirend közlésével az elnök hívja össze írásban, a napirendi javaslat feltüntetésével, az ülés előtt legalább 8 nappal. Határozatképes az ülés , ha azon az elnökségi tagok több mint fele jelen van. Az elnökség összehívását – a napirend megjelölésével – bármely elnökségi tag kezdeményezheti. Amennyiben az Elnök 8 napon belül az összehívásról nem intézkedik, úgy a kezdeményező tag, vagy tagok jogosultak az Elnökségi ülés összehívására. Ha az ülés nem szabályszerűen lett összehívva, az Elnökség határozatot csak akkor hozhat, ha valamennyi tag jelen van és a határozathozatal ellen senki sem tiltakozik. Az Elnökség ülése nem nyilvános. A Felügyelő Bizottság elnöke a vezetőség ülésein meghívottként, tanácskozási joggal vesz részt.**

**5./ Az Elnökség határozatait a jelenlévő tagok egyszerű szótöbbséggel, nyílt szavazással hozza meg. Szavazategyenlőség esetén a javaslat elvetettnek tekintendő.**

**6./ Az elnökségi ülésen külön meghívás alapján meghívott részt vehet tanácskozási és szavazati jog nélkül. A tanácskozási jogot az elnökség a külön meghívottak számára megszavazhatja.**

**- 9 -**

**7./ Az elnökség a feladatok ellátására tagok és külső szakértők felkérésével eseti szakmai bizottságokat, munkakapcsolatokat hozhat létre.**

**8./ Az Egyesületet a bíróság , más hatóságok és hivatalos szervek előtt, valamint más szervezetekkel és harmadik személyekkel szemben az Elnök önállóan képviseli, de ezen jogkörét esetenként az elnökség bármely tagjára átruházhatja. Az Egyesület bankszámlája feletti rendelkezésre az Elnök önállóan jogosult vagy a számlavezető pénzintézet előtti eljárásra meghatalmazott két elnökségi tag együttes aláírása szükséges.**

**Az egyesület elnöke**

**Az Elnök feladat és hatásköre:**

**a./ a Közgyűlés évente egyszeri, valamint az Elnökség üléseinek előkészítése és évente legalább kétszeri összehívása,**

**b./ az Egyesületet az Elnök önállóan képviseli,**

**c./ az Alapszabály, a Közgyűlés és Elnökség határozatai végrehajtásának felügyelete,**

**d./ személyesen irányítja az Egyesület tevékenységét és gazdálkodását,**

**e./ gondoskodik a jegyzőkönyvek vezetéséről,**

**f./ mindazon feladatokat ellátja, amelyeket jogszabály, az Alapszabály, illetőleg a Közgyűlés vagy az Elnökség a hatáskörébe utal.**

**g./ Az elnök akadályoztatása vagy tisztségének bármely okból történő megszűnése esetén az egyesületet az elnökség két tagja együttesen is képviselheti.**

**h./ kezeli az egyesület pénzügyeit, ennek keretében utalványozási jogot gyakorol,**

**k./ kezeli az egyesület iratait, bevételi kiadási bizonylatait,**

**l./ vezeti az egyesület tagnyilvántartását,**

**m./ vezeti a határozatok tárát, vagy őrzi a határozatokat tartalmazó jegyzőkönyveket**

**A vezető tisztségviselő ügyvezetési tevékenységét a jogi személy érdekének megfelelően köteles ellátni. A jogi személy létrejöttét követően a vezető tisztségviselőket a jogi személy tagjai választják meg, hívják vissza. A vezető tisztségviselői megbízás a tisztségnek a kijelölt, megválasztott személy által történő elfogadásával jön létre.**

**Vezető tisztségviselő az a nagykorú személy lehet , akinek cselekvőképességét a tevékenysége ellátásához szükséges körben nem korlátozták. A vezető tisztségviselő ügyvezetési feladatait személyesen köteles ellátni.**

**Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előéletéhez fűződő hátrányos következmények alól nem mentesült. Nem lehet vezető tisztségviselő az, akit e foglalkozástól jogerősen eltiltottak. Az eltiltást kimondó határozatban megszabott időtartamig nem lehet vezető tisztségviselő az , akit eltiltottak a vezető tisztségviselői tevékenységtől.**

**Titoktartási ás felvilágosítási kötelezettség:**

**A vezető tisztségviselő a jogi személy tagjai részére köteles a jogi személyre vonatkozóan felvilágosítást adni, és számukra jogi személyre vonatkozó iratokba és nyilvántartásokba betekintést biztosítani. felvilágosítást és az iratbetekintést a vezető tisztségviselő a jogosult által tett írásbeli titoktartási nyilatkozat tételéhez kötheti.**

**A vezető tisztségviselő megtagadhatja a felvilágosítást és az iratokba való betekintést, ha ez a jogi személy üzleti titkát sértené, ha a felvilágosítást kérő a jogát visszaélésszerűen**

**- 10 -**

**gyakorolja, vagy felhívás ellenére sem tesz titoktartási nyilatkozatot. Ha a felvilágosítást kérő a felvilágosítás megtagadását indokolatlannak tartja, a nyilvántartó bíróságtól kérheti a jogi személy kötelezését a felvilágosítás megadására.**

**A vezető tisztségviselő felelőssége:**

**A vezető tisztségviselő az ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályai szerint felel a jogi személlyel szemben.**

**Megszűnik a vezető tisztségviselői megbízatás:**

**a./ határozott idejű megbízatás esetén a megbízás időtartamának lejártával,**

**b./ megszüntető feltételhez kötött megbízatás esetén a feltétel bekövetkezésével,**

**c./ visszahívással,**

**d./ lemondással, amelyet az elnökségi ülésen kell bejelentenie, és az ülés jegyzőkönyvébe kell rögzíteni, vagy írásban , igazolható módon kell közölni az elnökkel.**

**e./ a vezető tisztségviselő halálával vagy jogutód nélküli megszűnésével,**

**f./ a vezető tisztségviselő cselekvőképességének a tevékenysége ellátásához szükséges körben történő korlátozásával,**

**g./ a vezető tisztségviselővel szembeni kizáró vagy összeférhetetlenségi ok bekövetkeztével.**

**A vezető tisztségviselő visszahívását az egyesület tagjainak legalább 10 %-a vagy a Felügyelő Bizottság indokolt írásbeli javaslattal az elnökség kezdeményezheti. A visszahívásról a Közgyűlés dönt.**

**A tisztségviselő tisztségéről bármikor lemondhat, azonban ha az egyesület működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve , ha a közgyűlés az új tisztségviselő megválasztásáról már ezt megelőzően gondoskodott. A lemondás hatályossá válásáig a tisztségviselő a halaszhatatlan döntések meghozatalában, illetve az ilyen intézkedések megtételében köteles részt venni.**

**Az elnökség tagjai és a megválasztott bizottságok tagjai tevékenységüket díjazás nélkül társadalmi munkában végzik.**

**A Felügyelő Bizottság**

**1./ Az Egyesület és az elnökség gazdasági munkáját, működése törvényességét három tagú Felügyelő Bizottság kíséri figyelemmel. A Felügyelő Bizottság az Egyesület felügyelő szerve. Tagjait és elnökét a Közgyűlés választja meg az egyesület rendes tagjai sorából, többségi szavazattal 5 évre, az elnökség megválasztásával egyidejűleg. A tagok újraválaszthatók.**

**2./ A Felügyelő Bizottság tagjai:**

**- a közgyűlés által választott elnök és kettő tag, akik személyi adatait az I. számú**

**melléklet b./ pontja tartalmazza.**

**- 11 -**

**3./ A Felügyelő Bizottság ülését annak elnöke hívja össze szükség szerint, de legalább félévente egyszer, írásban, a napirendi javaslat feltüntetésével, az ülés előtt legalább 8 nappal korábban. Az ülés határozatképes, ha azon a testület több mint fele jelen van. Határozatait egyszerű szótöbbséggel hozza. A Felügyelő Bizottság egyebekben az ügyrendjét maga állapítja meg.**

**4./ A Felügyelő Bizottság a vezető tisztségviselőktől jelentést, tájékoztatást, felvilágosítást kérhet, a hivatalos iratokba megkötés nélkül betekinthet.**

**5./ A Felügyelő Bizottság delegált tagja törvényességi észrevételezési joggal részt vesz az elnökség ülésein, illetve a közgyűlésen. Tevékenységéről beszámol a Közgyűlésnek. Az Egyesület működési, szakmai és gazdasági beszámolóját előzetesen véleményezi, s erről tájékoztatja a közgyűlést.**

**6./ A Felügyelő Bizottság észrevételeiről írásban tájékoztatja az elnökséget. Amennyiben észrevételei alapján az elnökség nem teszi meg a megfelelő intézkedéseket, a Felügyelő Bizottság a Közgyűléshez fordulhat. Rendkívül indokolt , jogszabályban rögzített esetben felhívására az elnöknek rendkívüli elnökségi ülést vagy közgyűlést kell összehívnia az indítványtól számított 30 napon belül. Ha ez nem történik meg, a Felügyelő Bizottság maga jogosult a testület összehívására. Ha súlyos és huzamosan fennálló törvény- vagy alapszabály sértést tapasztal és észrevételei nyomán sem az elnökség, sem a közgyűlés részéről nem történik meg a megfelelő intézkedés , az ügyészséghez kell fordulnia.**

**7./ A Felügyelő Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a Felügyelő Bizottság tagja , akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője. A Felügyelő Bizottság tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelő bizottsági tag lemondó nyilatkozatára jogi személy vezető tisztségviselőjéhez intézi.**

**Az egyesület fegyelmi bizottsága**

**1./ A fegyelmi bizottság két tagját és elnökét a közgyűlés választja meg többségi szavazattal 5 évre az elnökség és a Felügyelő Bizottság megválasztásával egyidejűleg.**

**2./ A fegyelmi bizottság tagjai:**

**- a közgyűlés által választott elnök és kettő tag személyi adatait az I. számú melléklet**

**c./ pontjában foglaltak tartalmazzák.**

**3./ A fegyelmi bizottság szükség szerint ülésezik. Feladata az elnökség által tett javaslat alapján a fegyelmi eljárás lefolytatása és az elnökség felé történő javaslattétel az egyesület tagjának kizárása tekintetében.**

**4./ A fegyelmi bizottság ülését , annak elnöke hívja össze szükség szerint.**

***- 12 -***

***5./ A Fegyelmi Bizottság tagja az a nagykorú személy lehet, akinek cselekvőképességét a tevékenység ellátásához szükséges körben nem korlátozták. Nem lehet a Fegyelmi Bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki, vagy akinek a hozzátartozója a jogi személy vezető tisztségviselője. A Fegyelmi Bizottsági tagság megszűnésére vonatkozó szabályokat kell alkalmazni azzal, hogy a Fegyelmi Bizottsági tag lemondó nyilatkozatát a jogi személy vezető tisztségviselőjéhez intézi.***

**Az egyesület jogi személyisége és vagyona**

**a./ Az egyesület jogi személy.**

**b./ Az egyesület vagyonát az egyesület tagjai által befizetett éves tagsági díjak, a támogatók önkéntes adományai, ingó és ingatlan vagyontárgyak, értékpapírok, egyéb vagyonértékű jogok képezik.**

**c./ Az egyesület bevételei tagdíjból, belépési és egyéb adományokból tevődnek össze.**

**A határozatok rendje**

**1./ A Közgyűlésről, valamint az Elnökség, a Felügyelő Bizottság és a Fegyelmi Bizottság üléseiről részletes jegyzőkönyvet kell vezetni.**

**2./ A jegyzőkönyveknek tartalmazniuk kell különösen:**

**- a megjelent szavazóképes tagok számát ( az elnökség és a felügyelő bizottság**

**esetében név szerint ),**

**- a határozatképességet,**

**- a véglegesített napirendet,**

**- a hozott határozatok szó szerinti közlését, beleértve hatályukat is,**

**- a döntéseket támogatók, ellenzők és tartózkodók számát (elnökség esetében név**

**szerint ).**

**3./ A jegyzőkönyveket hitelesítik:**

**- a közgyűlési jegyzőkönyvet a jegyzőkönyv-vezető és két a közgyűlés által**

**megválasztott hitelesítő tag,**

**- az elnökségi, a felügyelő bizottsági és a fegyelmi bizottsági jegyzőkönyvet a**

**jegyzőkönyv – vezető és az elnök.**

**4./ A testületek határozatairól külön nyilvántartást kell vezetni, amely tartalmazza:**

**- a határozat véglegesített szövegét,**

**- a határozatok számát,**

**- a határozathozatal időpontját,**

**- annak érvényességi körét, hatályát,**

**- a testületi döntéseket támogatók, ellenzők és tartózkodók számát ( az elnökség**

**esetében név szerint ).**

**5./ A testületek döntéseit 15 napon belül írásban közölni kell az érintettekkel, és egy**

**példányban ki kell függeszteni az egyesület horgásztanyájának hirdető tábláján.**

**6./ Az egyesület valamennyi szerve üléséről jegyzőkönyvet kell készíteni.**

**7./ Az elnökség és a közgyűlés döntéseit minden esetben határozatba foglalja. A**

**- 13 -**

**határozatokat tartalmazó jegyzőkönyvek megőrzéséről, és megtekinthetőségéről az**

**elnök gondoskodik.**

**A testületi összeférhetetlenség**

**1./ A testületek határozathozatalában nem vehet részt az a személy, aki vagy akinek közeli hozzátartozója, élettársa a határozat alapján kötelezettség vagy felelősség alól mentesül, bármilyen más előnyben részesül, illetve a megkötendő jogügyletben**

**egyébként érdekelt. Nem minősül előnynek a cél szerinti juttatások keretében a bárki által megkötés nélkül igénybe vehető nem pénzbeli szolgáltatás, valamint a tagsági jogviszony alapján nyújtott az alapszabálynak megfelelő cél szerinti juttatás.**

**2./ Nem lehet az Egyesület elnöke, elnökségi tagja, felügyelő bizottsági és fegyelmi bizottsági tagja az a személy, aki :**

**a./ olyan civil szervezetnél, amely jogutód nélkül szűnt meg –annak megszűntét megelőző két évben legalább egy évig töltött be vezető tisztséget – úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,**

**b./ az Egyesülettel a megbízásán kívül más tevékenységre irányuló munka- vagy munkavégzésre irányuló egyéb jogviszonyban áll,**

**c./ az Egyesület cél szerinti juttatásaiból részesül – kivéve a bárki által megkötés nélkül igénybe vehető nem pénzbeli szolgáltatásokat- illetve,**

**d./ a b./ - c./ pontokban meghatározott személy hozzátartozója,**

**e./ akivel szemben az állami adó- és vámhatóság jelentős összegű adóhiányt tárt fel,**

**f./ akivel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,**

**g./ amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte,**

**h./ az a./, e./. f./ , g./ pontoknál a tiltás az eseménytől számított három évre vonatkozik.**

**Az egyesület gazdálkodása**

**1./ A működéshez szükséges anyagi eszközök forrásai:**

**- a cél szerinti tevékenység folytatásából származó bevétel,**

**- a vagyonjövedelem, az eszközök befektetésének bevétele,**

**- tagdíj,**

**- adomány, támogatás, pályázati bevétel,**

**- vállalkozási tevékenységből származó bevétel,**

**- egyéb bevételek.**

**2./ A vagyont a pénz és egyéb eszközök, vagyontárgyak képezik.**

**3./ Az Egyesület vállalkozási tevékenységet csak céljainak elérése érdekében, azokat nem veszélyeztetve folytathat, a gazdálkodása során elért eredményét nem osztja fel, hanem azt a céljai szerinti tevékenységére fordítja.**

**4./ Minden vagyon és jövedelem az Egyesület alapcéljait szolgálja a non-profit működés alapelvei szerint.**

**- 14 -**

**5./ Az Egyesület bankszámlája feletti aláírási és utalványozási jogot az elnök gyakorolja. Az elnök akadályoztatása vagy tisztségének bármely okból történő megszűnése esetén a bankszámla feletti aláírási és utalványozási jogot az elnökség két tagja együttesen gyakorolja.**

**6./ Az Egyesület éves költségvetés szerint gazdálkodik. A bevételeit és ráfordításait elkülönítetten tartja nyilván .**

**7./ Az Egyesület az éves beszámolót a közgyűlés elé terjeszti elfogadásra. A beszámolót a közgyűlés egyszerű szótöbbséggel fogadja el.**

**8./ Az Egyesület rendes tagjai évente tagdíjat fizetnek, melynek mértékét a Közgyűlés állapítja meg.**

**9./ Az Egyesület a pénzügyi és anyagi tevékenységéért , kötelezettség-vállalásaiért vagyona mértékéig felel.**

**10./ Az Egyesület megszűnése esetén fennmaradó vagyonáról a közgyűlés dönt. Jogerős döntés hiányában a vagyon a horgásztanya telekkönyvi tulajdonosát, mint a horgászhely bérbeadóját ( Fonyód Városi Önkormányzat ) illeti meg.**

**Az egyesület megszűnése**

**1./ A jogi személy jogutód nélkül megszűnik, ha**

**a./ határozott időre jött létre és a meghatározott időtartam eltelt,**

**b./ megszűnése meghatározott feltétel bekövetkezéséhez kötött és e feltétel**

**bekövetkezett,**

**c./ a tagok vagy alapítók kimondják megszűnését, vagy**

**d./ az arra jogosult szerv megszünteti,**

**feltéve mindegyik esetben, hogy a jogi személy vagyoni viszonyainak lezárására**

**irányuló megfelelő eljárás lefolytatását követően a bíróság a jogi személyt a nyilvántartásból törli.**

***2./ A 7/2017. (I.21.) közgyűlési határozat törölte***

***3./ A 7/2017. (I.21.) közgyűlési határozat törölte***

**Jogutódlással történő megszűnés:**

**Az egyesület más jogi személlyé nem alakulhat át, csak egyesülettel egyesülhet és csak egyesületekre válhat szét.**

**A jogutód nélküli megszűnés okai:**

**A jogi személy jogutód nélküli megszűnésének általános esetein túl az egyesület jogutód nélkül megszűnik, ha**

**a./ az egyesület megvalósította célját vagy az egyesület céljának megvalósítása**

**lehetetlenné**

**vált, és új célt nem határoztak meg, vagy**

**- 15 -**

**b./ az egyesület tagjainak száma hat hónapon keresztül nem éri el a tíz főt.**

**Rendelkezés a fennmaradó vagyonról:**

**1./ Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, az egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az alapszabály nem tartalmaz rendelkezést a megszűnő egyesület vagyonáról, vagy ha az alapszabályban megjelölt közhasznú szervezet a vagyont nem fogadja el vagy azt nem szerezheti meg.**

**2./ A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az egyesület törlésével száll át az új jogosultra.**

**A vezető tisztségviselők felelőssége jogutód nélküli megszűnés esetén:**

**1./ Az egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt – a jogerős bírósági törléstől számított egy éven belül – az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kell adni, vagy ha lett volna vagyon, át kellett volna adni.**

**2./ Ha az egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.**

**Vegyes és záró rendelkezések**

1./ A civil szervezet működése felett az ügyészség – a törvényben, valamint a Ptk. -ban meghatározott eltérésekkel – az ügyészségről szóló törvény rendelkezései szerint törvényességi ellenőrzést gyakorol. A törvényességi ellenőrzés nem terjed ki az olyan ügyekre, amelyekben egyébként bírósági vagy közigazgatási hatósági eljárásnak van helye.

2./ Az alapszabályban nem szabályozott kérdésekben a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései az irányadók, annak keretei között a közgyűlés bármely kérdésben határozatot hozhat.

3./ Az Alapszabály módosításait és azok egységes szerkezetbe foglalt jelen Alapszabály szövegét az Egyesület Közgyűlése 2016. március 12. napján megtartott ülésén a 14/2016 (III.12.) számú határozatával fogadta el, és 2016. március hó 15. napján lépteti hatályba.

- 16 -

**A módosításokat a vastagon szedett részek tartalmazzák.**

**Záradék: Alulírott Szőllősi József elnök , mint az Egyesület törvényes képviselője a jelen nyilatkozatommal igazolom, hogy a jelen létesítő okirat egységes szerkezetbe foglalt szövege megfelel az alapszabály módosítások alapján hatályos tartalmának**

**Fonyód, 2017. január 21.**

**……………………….**

**Szőllősi József sk.**

**elnök**

**Lakcíme: 8640 Fonyód, Badacsony u. 3.**

**Anyja neve: Kemény Ilona**

**Előttünk mint okirati tanuk előtt:**

**1./ Név: Bogdán János 2./ Név: Fekete Zoltán**

**Lakóhely: 8640 Fonyód, Ady E. u. 37. Lakóhely: 8640 Fonyód, Fő u. 36.**

**Személyi ig. sz: 396540 IA Személyi ig. sz: 076378 JA**

**Aláírás: Bogdán János sk. Aláírás: Fekete Zoltán sk.**

***Módosította , illetve hatályon kívül helyezte a 7/2017. (I.21.) közgyűlési határozat a dőlt betűs részt.***

**Módosította a 9/2020. (II.15.) közgyűlési határozat dőlt vastag betűs részt a székhely utcanév változást.**

**I. számú melléklet**

**Készült:** A Fonyódi Sporthorgász Egyesület alapszabályában foglalt előírások alapján

5 évre a 2020. február 15.-én tartott Közgyűlés által megválasztott

tisztségviselőkről, amely kapcsán mandátumuk a 2025. II. 15.-ig tartandó

vezetőségválasztó közgyűlésig tart.

**a./ Elnökségi tagok:**

Elnök: Helyes Miklós 8640 Fonyód, Árvai u. 47. An: Ferenczi Etel

Titkár: Jónás Imre 8640 Fonyód, Fő u. 164. An: Takács Ilona

Gazd.vez.: Horváth Lajos 7400 Kaposvár, Pécsi u. 277. An: Soós Anna

**b./ Felügyelő Bizottság:**

Elnök: Vajda Tibor 8640 Fonyód, Kisfaludy u.16. An: Szokol Zsuzsanna

Tagok: Jáger János 8640 Fonyód, József A. u. 54. An: Törzsök Rozália

Szabó János 8640 Fonyód, Szúnyogsziget 45. An: Horváth Rozália

**c./ Fegyelmi Bizottság:**

Elnök: Magyarhoni István 8640 Fonyód, Sándor u. 9. An: Warinszy Ilona

Tagok: Sonnenschein Miklós 8640 Fonyód, Hátszegi u. 10. An: Erdélyi Katalin

Fekete Miklós 7400 Kaposvár, Fő u. 58. An: Nagy Erzsébet

Fonyód, 2020.02.15.

Helyes Miklós SE Elnök sk.

8640 Fonyód, Árvai u. 47.

Anyja neve: Ferenczi Etel

Előttünk mint tanuk előtt:

Név: Bogdán János Név: Fekete Zoltán

Lakóhely: 8640 Fonyód, Ady E. u. 37. Lakóhely: 8640 Fonyód, Fő u. 36.

Személyi ig. sz: 396540 IA Személyi ig. sz: 076378 JA

Aláírás: Bogdán János sk. Aláírás: Fekete Zoltán sk.